मरने से पहले बोला- यूक्रेन की जीत हो; जेलेंस्की ने किया बदला लेने का वादा
Russia Ukraine War Latest Video; यूक्रेन ने एक बार फिर से रूस पर युद्ध अपराध करने का आरोप लगाया है।  यूक्रेन का दावा है कि रूसी सैनिकों ने उनके एक निहत्थे युद्धबंदी सैनिक की हत्या की है। इसका एक वीडियो भी रिलीज किया गया है।
यूक्रेन ने एक बार फिर से रूस पर वॉर क्राइम यानी युद्ध अपराध करने का आरोप लगाया है। यूक्रेन का दावा है कि रूसी सैनिकों ने उनके एक निहत्थे युद्धबंदी सैनिक की हत्या की है। इसका एक वीडियो भी रिलीज किया गया है।
वीडियो में एक सैनिक सिगरेट पीता दिख रहा है। तभी उस पर ताबड़तोड़ गोलियों चलनी शुरू हो जाती हैं। जिसमें उसकी मौत हो जाती है। उसकी हत्या का वीडियो वायरल होने के बाद यूक्रेन के राष्ट्रपति वोलोदिमीर जेलेंस्की ने प्रतिक्रिया दी है। जेलेंस्की ने कहा है कि हम अपने सैनिक की मौत का बदला जरूर लेंगे।
वीडियो में क्या दिख रहा है?
वायरल वीडियो में एक सैनिक अपने ट्रेंच में खड़े होकर सिगरेट पी रहा है और कुछ बोल भी रहा है। बीबीसी के मुताबिक वो कह रहा था-यूक्रेन की जीत हो। तभी उस पर ऑटोमेटिक वेपन से गोलियां चलने लगती हैं।
BBC ने यह भी कहा है कि वीडियो में रूसी सैनिक की भी आवाज है। वो कह रहा है- लो मरो। अभी तक न तो मरने वाले यूक्रेनी सैनिक और ना ही उसे मारने वाले रूसी सैनिक की पहचान हो पाई है।
इंटरनेशनल क्रिमिनल कोर्ट से जांच कराने की मांग
यूक्रेन के विदेश मंत्री डिमिट्रो कुलेबा ने इंटरनेशनल क्रिमिनल कोर्ट से इस मामले की जांच कराने की मांग की है। उन्होंने कहा कि ये यूक्रेन में किए जा रहे रूसी जनसंहार का एक और सुबूत है। वहीं जेलेंस्की ने मरने वाले सैनिक को बहादुर योद्धा बताया। उन्होंने यूक्रेन के लोगों से अपील की है कि वो उसके आखिरी शब्दों को हमेशा याद रखें।
यूक्रेन ने पहले भी रूस पर लगाए हैं वॉर क्राइम्स के आरोप
यूक्रेन ने पहले भी रूसी सैनिकों पर यूक्रेन के लोगों को टॉर्चर करने, रेप करने और हत्या करने के आरोप लगाए हैं। पिछले साल जुलाई में एक वीडिया काफी वायरल हुआ था। जिसमें दावा किया था कि यूक्रेन के डोनबास इलाके में यूक्रेनी सैनिकों को नपुंसक बनाया जा रहा है।
वॉर क्राइम क्या है?
रूस-यूक्रेन जंग से जुड़ी ये खबर भी पढे़ं
जंग से भागे सैनिक की सिर फोड़कर हत्या VIDEO:रूसी वैगनर आर्मी की तरफ से यूक्रेन में तैनात था, कैदियों की अदला-बदली में छूटा था
यूक्रेन जंग में लड़ने से इनकार करने वाले सैनिक की रूस बेहद क्रूर तरीके से हत्या कर रहा है। हाल ही में यूक्रेन से लौटे वैगनर ग्रुप के एक सैनिक का सिर हथोड़े से फोड़कर उसे मार डाला गया। वह यूक्रेन की तरफ से छोड़े गए 63 रूसी सैनिकों में शामिल था। इसका नाम डिमिट्री याकूशैंको था और वह रूस की तरफ से जंग में शामिल प्राइवेट वैगनर आर्मी का मेंबर था। पूरी खबर यहां पढ़ें...